open-index/open-wikipedia-markdown huggingface dataset:
Huey Lewis and the News

**Huey Lewis and the News** er et amerikansk rockeband basert i San Francisco, California, med Huey Lewis som vokalist. De hadde en rekke populære singler gjennom 1980-tallet og tidlig på 1990-tallet. Deres største suksess var på 1980-tallet da de slo igjennom med albumet *Sports*, og hadde en rekke suksessfulle MTV-videoer. De ble verdensberømte da sangen *The Power of Love* var med i filmen *[[Tilbake til fremtiden]]*.

## Album
* 1980: *Huey Lewis and the News*
* 1982: *Picture This*
* 1983: *Sports*
* 1986: *Fore!*
* 1988: *Small World*
* 1991: *Hard at Play*
* 1994: *Four Chords and Several Years Ago*
* 2001: *Plan B*
* 2010: *Soulsville*
* 2015: *The Oregon Report*
* 2020: *Weather*

## Eksterne lenker
* 
*
Caterham F1

:*«Lotus Racing» omdirigeres hit. For motorsportteamet som eksisterte fra 1954 til 1994, se [[Team Lotus]]*

**Caterham F1 Team** (i  kalt **Lotus Racing** og i  **Team Lotus**) er et Formel 1-lag som debuterte i -sesongen. Til tross for at Lotus Racing og det tidligere motorsportslaget Team Lotus nesten ikke har noen annen forbindelse enn navnet, sa lagsjef Tony Fernandes i 2010 at hvis laget skulle vinne, så ville det ikke vil bli Lotus Racings første seier, men Lotus' 80. seier.

Teamet fikk sjansen til å delta etter at BMW Sauber annonserte at de ville trekke seg ut av Formel 1 ved utgangen av 2009-sesongen. Sammen med Virgin Racing og Hispania Racing ble Lotus Racing et av de nye lagene i 2010-sesongen. De endte sin første sesong foran de to andre nye lagene på en 10.-plass i sammendraget, men fikk ingen poeng.

Før -sesongen skiftet laget navn til Caterham F1 Team, etter en langvarig strid om rettighetene til Lotus-navnet. Samtidig skiftet det tidligere Renault F1 navn til Lotus F1.

I januar 2012 kunngjorde laget at de skulle flytte fra sitt opprinnelige hovedkvarter i Hingham, Norfolk til Leafield Technical Centre i Leafield, Oxfordshire. Flyttingen ble gjennomført i august samme år.

2. juli 2014 kunngjorde Tony Fernandes og hans partnere at de hadde solgt teamet til et konsortium av investorer fra Sveits og Midtøsten. Den tidligere F1-føreren Christijan Albers erstattet Cyril Abiteboul som teamsjef. Teamnavnet, førerne og basen i Leafield ble beholdt.

## Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser


## Eksterne lenker
*
Sven Garås

**Sven Garås** (født **Sven Halvor Landsverk Garås**, 19. oktober 1978 i Kongsberg) er en norsk artist, låtskriver og musikkprodusent. Han har drevet DJD Lydstudio siden 2006.

Han har skrevet sanger med flere låtskrivere og har spesialisert seg innen pop og elektronisk musikk. I 2010 satt han i juryen for kategorien elektronisk musikk for Spellemannprisen 2009.

I 2006 ga Garås ut sin første singel som musiker. Det ble også laget en musikkvideo, regissert av Howie Arnstad. Handlingen utspilte seg på YouTube, ble filmet i New York og London og omhandlet en internettromanse. Videoen ble listet på ZTV gjennom sommeren 2007.

I 2007 ga Garås ut singelen «Choose to live» som også kom inn på spillelistene til de største radiostasjonene i landet, NRK P1 og P4. En ny musikkvideo ble filmet i London og regissert av Max Shaw. I denne videoen spiller Garås mot modellen Zoe Szypillo.

I begynnelsen av 2008 deltok Garås i seminfinalen i *[[Melodi Grand Prix]]* i Kongsvinger hvor han fremførte sangen «I'm in love». Låten ble utgitt av Universal Music Norge. Dette året utga han også singelen «Baby Get Higher», en sang skrevet av Graham Stack, Mark Read og David Sneddon. Som produsent remikset han «Robot Song» av popartisten Margaret Berger sammen med DJ Jamie. Remiksen ble utgitt av Sony Music.

I 2008 begynte Garås et samarbeide med Reidar Buskenes. Et resultat var blant annet en ny remiks av Margaret Bergers radiohit «Samantha». Etter dette ble de kontaktet av Warner Music for å lage en remiks av «Sometimes» til Donkeyboy. Deres versjon kom inn på Norwegian Dance Charts, og ble utgitt internasjonalt i 2010 sammen med en remiks laget av Jason Nevins.

I 2010 ble albumet *[[Hallingdølens kniv]]* utgitt med artisten Per O Noss på selskapet Etnisk musikklubb. Albumet er i sin helhet produsert av Garås, og brorparten av låtene er også skrevet av Garås i samarbeid med musikeren.  Musikken ble beskrevet av Nils Kvamsdal 31. mai i papirutgaven av *Avisa Hordaland* som «Eit univers der han blandar tekno, elektropop og norsk folkemusikk i ei saling blanding...fungerer heilt ypparleg. Miksen mellom elektronikk og tradisjonelle instrument som munnharp og fele er gjort på ein skikkeleg måte.»

Samme år ga Garås ut også ut sitt pop-rock-album *[[Choose to Live]]* hvor han hentet singelen «Sommerlåt», den første singelen hvor han synger på morsmålet.

## Referanser


## Eksterne lenker
* Sven Garås på YouTube
* Sven Garås på Soundcloud
Jørn Sørensen

**Jørn Sørensen** er navnet til flere personer:

*Jørn Sørensen (politiker)
*Jørn Sørensen (fotballspiller)
Jørn Sørensen (fotballspiller)

**Jørn Sørensen** (født 17. oktober 1936 i Nibe i Danmark) er en dansk tidligere fotballspiller. Han spilte 31 kamper og scoret seks mål for  og vant sølvmedalje under Sommer-OL 1960. Han startet karrieren hos den danske klubben KB før han ble utenlandsproff, først ved FC Metz i Frankrike så Greenock Morton og Glasgow Rangers i Skottland før AC Bellinzona i Sveits, som han også trente i to perioder.

## Referanser


## Eksterne lenker
*
Är du kär i mig ännu, Klas-Göran?

**«Är du kär i mig ännu, Klas-Göran?»** er en svensk sang, skrevet av Stig Anderson. Den ble en hit i 1959 i en innspilling med Lill Babs (Karusell K&nbsp;307). Singlen solgte i mer en  eksemplarer og ble hennes første gullplate. Låten ble «det første gjennombruddet» for de begge.

Det eksisterer også en versjon med Ulla Bella Fridh med Göte Wilhelmsons orkester (Philips 421&nbsp;531&nbsp;PF), med en kunstlet, men uskyldig anspråksløshet som kan synes å gjøre sangen enda mer gripende.

Siw Malmkvist spilte i 1959 inn sangen på dansk med tittelen «Mon om du elsker mig stadig, Klaus-Jørgen?».

Ria Valk har spilt inn en nederlandsk versjon med tittelen «Hou je echt nog van mij Rockin' Billy».

Året etter at originalen ble utgitt gjorde Lill-Babs en oppfølger: «Kom tillbaka me'samma Klas-Göran» (Karusell KSEP&nbsp;3206), med samme melodi og arrangement: leende saksofon, sordintrompeter og xylofon.

Samme år ble en svarplate med Margareta Bienert utgitt: «Klas Göran återfunnen (Det var jag som tog hand om Klas-Göran») (Polydor NH&nbsp;10896, 1960). Her ble originalens tretakters vals forvandlet til en firetakters quickstep uten spesielle effekter, bortsett fra lyden av Klas-Görans vedsaging i begynnelsen.

En engelskspråklig versjon, «Just a Letter to Me You Won't Send» med Lill-Babs, ble utgitt på singlen Columbia 4-41918 i USA.

## Norske versjoner
C.C. Bøyesen har skrevet en norsk tekst til «Är du kär i mig ennu, Klas-Göran?» . Bøyesens versjon bærer tittelen «Er du gla' i meg ennå Karl Johan?».

Vidar Sandbeck har skrevet en norsk tekst til «Kom tillbaka me'samma, Klas-Göran». Sandbecks versjon heter «Kom tilbake til meg da, Karl Johan».

### Innspillinger

## Referanser
Det etiopiske folks revolusjonære demokratiske front

**Det etiopiske folks revolusjonære demokratiske front** (amharisk: የኢትዮጵያ ሕዝቦች አብዮታዊ ዲሞክራሲያዊ ግንባር; forkortet til **EPRDF** etter den engelske versjonen *Ethiopian People's Revolutionary Democratic Front*) er den regjerende politiske koalisjonen i Etiopia. 

EPRDF består av fire politiske partier med bakgrunn i ulike regioner/folkegrupper.
* Oromo Peoples' Democratic Organization (OPDO) fra oromoer
* Amhara National Democratic Movement (ANDM) fra amharer
* South Ethiopian Peoples' Democratic Front (SEPDF) fra Region for sørlige nasjoner, nasjonaliteter og folk
* Tigrayan Peoples' Liberation Front (TPLF) fra tigreanere

Partiene/koalisjonen har vunnet overveldende seire ved parlamentsvalgene i 1995, 2000, 2005 og 2010. Mange av opposisjonspartiene har imidlertid boikottet valgene, mens andre opposisjonspolitikere har vært arrestert, fordrevet eller på andre måter hindret i å stille til valg.

Opposisjonen i Etiopia er delt, men finnes fortsatt, og de opererer til stadighet sammen på det politiske plan. EPRDF sine to viktigste motstandere i valget som var i 2005 var Koalisjonen for samhold og demokrati og United Ethiopian Democratic Forces, som begge også er koalisjoner av flere forskjellige opposisjonspartier. 

Den langvarige etiopiske statsministeren (1992-2012) Meles Zenawi tilhørte Tigrayan Peoples' Liberation Front, mens hans etterfølger Hailemariam Desalegn tilhører Southern Ethiopian People's Democratic Movement.

## Referanser


## Eksterne lenker
*
Tore Myrholt

**Tore Myrholt** (født 24. februar 1957) er direktør og seniorpartner i konsulentselskapet McKinsey & Co. 

Myrholt er utdannet siviløkonom fra Norges Handelshøyskole fra 1976 til 1980, og har tatt en MBA-grad fra Harvard Business School. Han har jobbet i McKinsey & Co i Norge siden 1982. Han var sjef for McKinsey Norden fra 1996 til 2003, og leder for avdelingen for Europa, Midtøsten og Afrika (EMEA) fra 2001 til 2007. Han har vært styremedlem i McKinseys globale styre fra 1998 til 2016, og formann i Directors Committee fra 2012-2016. 

Boka Hvem er hvem rangerte Myrholt som en av Norges ti mektigste anonyme maktpersoner. Han har i mange år vært Norges høyest betalte konsulent.

## Litteratur
* 

## Referanser


## Eksterne lenker
* CV på Linkedin
Tigrayan Peoples’ Liberation Front

**Tigrayan Peoples' Liberation Front** (TPLF, «Folkefronten for frigjøringen av Tigray») er et politisk parti i Etiopia, og inngår i den regjerende politiske koalisjonen Ethiopian People's Revolutionary Democratic Front. 

Partiet har sin basis i folkegruppen tigreanere, og har også alle setene i delstatsforsamlingen i Tigray. Det ble stiftet i 1974 som Association of Progressives from Tigray Nation, og hadde en sentral rolle i den etiopiske borgerkrigen da det marxistiske ettpartistyret ble avsatt i 1991. Etiopias mangeårige statsminister Meles Zenawi tilhørte dette partiet.

## Referanser


## Eksterne lenker
*
Leif Erik Forberg

**Leif Erik Forberg** (født 1950) er en norsk journalist og programleder kjent fra TV og radio. Han er blant annet kjent for å ha ledet tv-programmet *[[Komplottet]]* på TV3*.* Han har utover dette hatt en lang radio-karriere i en rekke radiokanaler.

Forberg startet karrieren i ''Harstad Tidende'' 1971–1972, deretter frilans for Harstad-kontoret til ''Nordlys''. I 1975 begynte han i NRK Troms. Han ble fast ansatt i 1978 og ble noe senere tilknyttet P2, hvor han blant annet var med på å dra i gang aktualitetsprogrammet *[[Her og nå (radioprogram)|Her og nå]]*. Han hadde også noen programlederoppdrag på TV for NRK, blant annet ungdomsprogrammet *[[Flimra]]*. I 1993 gikk han over til TVNorge for å ta over programlederjobben i *[[Casino (TV-program)|Casino]]*, og i 1996 gikk han til TV3 for å lede underholdningsprogrammet *[[Komplottet]]*. Fra 1999 til 2005 var han programleder på P4, deretter Kanal24 og fra 2017 på Radio Vinyl. Han pensjonerte seg i 2023.

I 2012 fikk Forberg Årets hederspris under Prix Radio for sin lange karriere i norsk radio.

Forberg hadde en liten birolle i filmen *[[Under en steinhimmel]]* fra 1974.

## TV-program
* Melodi Grand Prix 1990 (NRK) (1990)
* Eurovision Song Contest (NRK) (kommentator) (1993)
* Casino (TVNorge) (187 programmer) (1993–1996)
* Komplottet (TV3) (1996–1998)
* Mayday Mayday (TV3) (1998)

## Referanser


## Eksterne lenker
*
Helge Stalsberg

**Helge Stalsberg** (født 7. oktober 1932 i Oslo) er en norsk lege, professor i medisin og universitetsrektor.

Stalsberg var overlege ved Patologisk-anatomisk laboratorium ved Regionsykehuset i Tromsø (nå UNN). Han var og professor i medisin (morfologi) ved Universitetet i Tromsø fra 1972. Han ble valgt til rektor ved universitetet i 1981, og satt i stillingen til 1985. Han har vært konsulent for Verdens helseorganisasjon (WHO) i fagfeltet brystkjertelkreft.

## Eksterne lenker
International Baby Food Action Network

***International Baby Food Action Network*** (forkortet til **IBFAN**), består av flere offentlige interessegrupper som arbeider over hele verden for å redusere spedbarnsdødelighet og unge barns sykelighet og alt for tidlige død. 

I 1998 mottok IBFAN en *[[Right Livelihood Award]]* for sitt humanitære arbeid i en lengre periode. IBFAN har ofte blitt hedret for sitt engasjement og sine effektive kampanjer i en periode på nesten tjue år for rettighetene til nyblivne mødre, hvis de velger å gi barnet sitt bryst.

IBFANs mål er blant annet å forbedre helse og velvære til nyfødte og små barn, deres mødre og mødrenes familier ved å verne, fremme og støtte mødrenes diegivning og optimal mating av spedbarn. IBFAN formidler også de helsemessige fordelene ved at spedbarn får morsmelk til barna sine, samtidig som de fraråder mødre å høre på feilinformasjon fra kommersielle selskaper som fremmer morsmelk-erstatninger. 

IBFANs syv prinsipper er: 
* Retten til at spedbarn overalt skal ha det høyeste nivå av helse. 
* Retten til at familier, og da særlig kvinner og barn, skal få tilstrekkelig næringsrik mat som de trenger for å kunne overleve. 
* Retten til at nyblivne mødre skal kunne gi barnet sitt die hvis de ønsker dette, og å foreta velinformerte valg av riktig ernæring for spedbarn. 
* Retten for kvinner til å få støtte for å få til en vellykket diegivning. 
* Retten til at alle mennesker overalt på jorden skal få tilgang til alle nødvendige helsetjenester som oppfyller deres grunnleggende menneskelige behov. 
* Retten til at helsearbeidere og forbrukere av helsetjenester skal slippe kommersielt press. 
* Retten til at folk skal kunne organisere seg i internasjonal solidaritet for å kunne beskytte og fremme sin grunnleggende helse.
Elvedin Džinič

**Elvedin Džinič** (født 25. august 1985 i Zavidovići) er en slovensk fotballspiller som er spillende trener for den østerrikske klubben SV Strass.

## Klubbkarriere
Džinič startet sin karriere i ungdomsavdelingen til  og kom inn på førstelaget i 2002/2003-sesongen, uten å få spille noen kamper. Han debuterte i den øverste ligaen den 30. april 2005 i en kamp mot Koper, og fikk i de to neste sesongene mer spilletid. I 2006/2007-sesongen spilte han 22 kamper og scoret to ganger, og i sesongen etter fikk han 25 kamper og tre scoringer.

I 2008/2009-sesongen var han med på å vinne det slovenske seriemesterskapet med Maribor etter å ha spilt 27 kamper og scoret seks mål.  

## Landslagskarriere
Džinič fikk ingen landskamper for . Han var med i den slovenske troppen høsten 2009 og satt på innbytterbenken i VM-kvalifiseringskampen mot  og playoff-kampen mot , men uten å få spilletid i noen av kampene. Han var for øvrig én av 23 spillere som ble tatt med i den slovenske troppen til fotball-VM i 2010 av landslagstrener Matjaž Kek. Džinič avsluttet landslagskarrieren med sju kamper på benken.

## Referanser


## Eksterne lenker
* 
*  Profil på Fifa World Cup 2010
*  Spillerprofil på Det Slovenske fotballforbund (NZS) også tilgjengelig på Slovensk.
Mauring

**Mauring** er en gammel teknikk for å tette mindre lekkasjer i trebåter etter at båten er satt på vannet.

Man maurer en båt ved å slippe ut sagflis eller lignende i vannet *under* båten. Når flisa flyter opp vil den bli sugd inn i sprekker og utettheter, og på den måten tette lekkasjene. Mauring er en vanlig teknikk i forbindelse med utsett når trebåter har ligget på land og treverket har tørket, dersom lekkasjene er for store til at båten trutner på rimelig tid.

I praksis er det enkelt å maure en båt ved å feste en tom blikkboks på en lang list, fylle boksen med sagflis, holde hånden for åpningen og føre boksen opp-ned ned i vannet. Deretter føres lista innunder båten før man bikker lett på den, slik at sagflisa sprer seg som en «sky» i vannet under skroget.

Opprinnelsen til uttrykket «mauring» er at man i gammel tid brukte en maurtue i stedet for sagflis i vannet under båten.
Hans A. Meyer

**Hans Abraham Meyer** (1865–1926) var en norsk handelsmann. 

Han arvet handelsbedriften L.A. Meyer i Mo i Rana etter sin far, Lars Aagaard Meyer, og gjorde bedriften til en av de ledende i Nord-Norge.

Meyer hadde også en bred samfunns- og kulturinteresse. Han var blant grunnleggerne av Helgeland Skogselskap, der han også satt som formann i nesten 22 år, og ble dekorert med St. Olavs Orden for innsatsen.

Han var med å stifte et utdannelsesfond for Nord-Norge, arbeidet for etableringen av folkebiblioteker, og samlet på mange historiske gjenstander, som siden la grunnlaget for Rana museum.

I en artikkel i *[[Tidens Tegn (avis)|Tidens Tegn]]* i 1918 foreslo han å opprette «et nord-norsk akademi» i Tromsø som svar på mangelen på embets- og bestillingsmenn i Nord-Norge. For dette forslaget regnes han som initiativtaker til Universitetet i Tromsø, som ble opprettet femti år senere.

Han var gift med Thora Meyer, født Grønstad, og som enke omgjorde hun familieboligen til Meyergården hotell.

## Referanser


## Litteratur
*
*
Ole-Eirik Lerøy

**Ole-Eirik Lerøy** (født 1959) er en norsk forretningsmann innenfor fiskerinæringen. 

Lerøy er utdannet ved BI 1980-1985I. Fra 1991 var han styreleder i fiskerifamiliebedriften Lerøy Seafood Group, inntil han solgte seg ut av selskapet i 2008. Fra 1998 til 2005 var han styreleder i Eksportutvalget for fisk. Fra 2006 - 2011 var han styreleder i Fiskeri- og havbruksnæringens landsforening (FHL), nåværende Sjømat Norge. I januar 2010 ble han styreformann i Marine Harvest da Svein Aaser trakk seg. 

## Referanser
Christl Kvam

**Christl Kvam** (født 2. juli 1962 i Øvre Årdal) er en norsk politiker (H), sykepleier, samfunnsøkonom og tidligere fylkesmann.

## Biografi
Kvam er utdannet sykepleier på Ullevål sykepleierhøgskole i 1986 og siviløkonom fra Norges Handelshøyskole i 1991.

Hun har jobbet som personalsjef i Gudbrandsdalens Uldvarefabrik og Lillehammer kunnskapspark, før hun i 2002 ble valgt til leder av fagforbundet Akademikerne, en stilling hun hadde frem til 2008. Deretter ble hun regiondirektør i NHO Innlandet. 14. november 2014 ble utnevnt til fylkesmann i Oppland etter Kristin Hille Valla. Hun var fylkesmann i Oppland fra 1. februar 2015 til hun i januar 2016 ble utnevnt til statssekretær. I 2015 var hun leder av regjeringens ekspertutvalg for karriereveiledning.

Kvam var statssekretær for arbeids- og sosialminister Anniken Hauglie fra 8. januar 2016 til 5. august 2019.

Hun gikk deretter inn i stillingen som kommunedirektør i Hamar kommune.

Hun er gift og har tre barn. Hun er bosatt på Biri i Gjøvik kommune. 

## Referanser


## Eksterne lenker
*
Nikoloz Gilauri

**Nikoloz Nika Gilauri** (georgisk: **ნიკოლოზ [ნიკა] გილაური**, født 5. februar 1975) var Georgias statsminister. Han inntok stillingen 20. februar 2009 og gikk av i juli 2012. Før det var han landets energiminister, finansminister og visestatsminister.
Branko Ilič

**Branko Ilič** (født 6. februar 1983) er en slovensk tidligere fotballspiller.

## Klubbkarriere
Ilič startet sin fotballkarriere i den lokale klubben NK Olimpija Ljubljana, hvor han gikk gradvis gjennom akademiet før han fikk sin debut for klubben i 2003 mot FC Koper. Etter at Olimpija fikk økonomiske problemer forlot han klubben i januar 2005 og dro videre til NK Domžale, hvor han kun spilte i 18 måneder. I januar 2007 ble han lånt ut til spanske Real Betis, og ble samtidig den første sloveneren som spilte for klubben. Hans første kamp for Betis kom i kvartfinalen i den spanske cupen mot rivalen Sevilla FC.

Den 4. februar 2007 fikk han sin første seriekamp i La Liga mot Athletic Bilbao, hvor han blant annet bidro med målgivende pasning til Robert i 2-1-seieren. Etter å ha imponert for Betis gjennom vinteren og våren ble Ilič kjøpt opp av klubben for 1,5 millioner euro på sommeren 2007. Han fikk bare tre kamper under 2008/2009-sesongen, mye grunnet signeringen av SL Benficas Nélson, og klubben endte på nedrykksplass.

Den 6. september 2009 dro han videre på utlån til FC Moskva for ett år, men sent i januar 2010 ble han frigitt av Betis, noe som gjorde at lånekontrakten ble sagt opp. Den 10. mars signerte han under på en toårskontrakt med Lokomotiv Moskva.

## Landslagskarriere
Ilič fikk sin landslagsdebut for  den 18. august 2004 i en vennskapskamp mot  og har siden spilt over 35 kamper for landet sitt. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
*  Spillerprofil på Det Slovenske fotballforbund (NZS)  også tilgjengelig på Slovensk.
Halmstad slott

**Halmstad slott** ligger i det sentrale Halmstad (tidligere dansk: Halmsted). Det består av fire hus omkring en borggård som er 30 x 36 m. Den sydlige lengen er selve kongehuset og bruktes opprinnelig som embedsbodsted for lensmannen, og som et slags lystslott for kongen under inspeksjonsreisene. 

## Historie
På plassen hvor slottet nå befinner seg lå det en gård som i 1595 ble kjøpt med tanke på å bygge en residens til kong Christian IV når han besøkte Halmstad. Samtidig skulle bygningen fungere som embedsbolig for lensmannen.  

I 1609 begynte ombyggingen av gården til slott, og ni tilgrensende tomter ble innkøpt. Byggeleder og arkitekt var den nederlandsk-danske Hans van Steenwinckel den eldre, som i 1601 døde, mitt under byggingen. Han ble begravet i St. Nikolai kirke, og hans elev byggmester Willum Cornelissen overtok byggearbeidet. 

Renoveringen av den opprinnelige delen ble påbegynt i 1610, og man gikk samtidig i gang med den sydlige lengen. Portfløyen i nord og den østlige lengen ved Nissan ble oppført 1614-15. I de påfølgende år ble slottet innredet, og i 1618 skal den sydlige delen ha stått helt ferdig. 

Christian IV har i dansk arkitekturhistorie gitt navn til en byggestil som kalles Christian IV-renessanse, og det er i denne tradisjon som Halmstad slott hører hjemme. Det ble bygget til fornøyelser og avkopling, og er som sånn mere beslektet med datidens danske landslott enn med de store, praktfulle slottsanleggene.  
 
Med freden i Brømsebro i august 1645, og senere med freden i Roskilde i 1658 gikk Halland over til Sverige. Slottet ble deretter bolig for den første svenske landshøvdingen Bengt Christoffersson Lilliehöök, og samtidig residens for den svenske regjeringen ved besøk i Halmstad. 


Fil:Halmstads slott-1.JPG|Halmstad slott.
Fil:Halmstads slott-3.JPG|Fasade mot Nissan.


## Kongelige besøk
Den siste delbetalingen fra freden i Knærød, for å få tilbake festningen Älvsborg fra Danmark, skal ha foregått her i januar 1619. 25. februar til 3. mars samme år, ble det vennskapelige forholdet stadfestet mellom landene, når Christian IV og Gustav II Adolf hadde forhandlinger på slottet hvor de samtidig moret seg kongelig, spiste, drakk og danset. På den tiden omfattet et kongelig taffel fire omganger med 20 retter i hver omgang samt 25 skålhilsner, hvor glassene skulle tømmes.  

Andre monarker som har besøkt slottet er dronning Christina som overnattet her i 1654 på vei til Roma. Karl XI holdt riksdag her i 1678, og slottet er siden blitt besøkt av flere svenske konger. Ved Halmstads 700-årsjubileum i 2007, ønsket Halmstad som tidligere dansk kjøpstad, å se dronning Margrethe tilstede, men denne hadde ikke tid. Det nåværende svenske kongeparet deltok i festlighetene.

## Referanser


## Eksterne lenker
* Halmstad slott
Fredericia–Aarhus-banen

**Fredericia–Aarhus-banen** er en dansk jernbanestrekning mellom Århus og Fredericia. Den ble innviet 4. oktober 1868, og i 1929 hadde hele strekningen fått dobbeltspor.

Linjen er del av den Østjyske Længdebane, som går mellom Padborg og Fredrikshavn.

## Linjekart

|}
## Litteratur
* Eisenbahn- und Verkehrsatlas von Europa, J. J. Arnd, Leipzig 1897.
## Eksterne lenker
* Banedanmark Netredegørelsen 2014 Bilag 3.1A Baner i Danmark
Kaw-Liga (sang)

**«Kaw-Liga»** er en amerikansk sang med melodi og tekst av Hank Williams og Fred Rose. Hank Williams with The Drifting Cowboys spilte den inn i Nashville, 23. september 1952. Singlen ble utgitt posthumt i januar 1953 av MGM Records med katalognummer K11466.

«Kaw-Liga» er en sang om en Wooden Indian, Kaw-Liga, som forelsker seg i en *«indian maid over in the antique store»*, men forteller henne ikke om det, for som teksten sier:

:*«Too stubborn to ever show a sign,*
:*Because his heart was made of knotty pine».*

Den indianske jomfruen venter på at han skal signalere sin hengivenhet til henne, men han enten nekter eller er ikke fysisk/følelsesmessig i stand (tolkningene varierer) til å tale, den stoiske indianeren av den populære stereotypen.

På grunn av sin stahet fortsetter Kaw-Ligas kjærlighet å være ubesvart, og Hank Williams, sangens forteller/vokalist klager:

:*«Poor ol Kaw-Liga, he never got a kiss,*
:*Poor ol Kaw-Liga, he don't know what he missed,*
:*Is it any wonder that his face is red?*
:*Kaw-Liga, that poor ol' wooden head.*»

Sangen slutter med at den indianske jomfruen blir kjøpt og tatt bort fra antikkhandelen av en kunde, og etterlater seg Kaw-Liga til å lengte sterkt etter henne.

Coverversjoner av sangen har blitt gjort av Boxcar Willie, Johnny Cash, Loretta Lynn, Roy Orbison, Marty Robbins, Charley Pride og Hank Williams Jr..

Avantgardebandet The Residents har gjort tallrike coverversjoner av denne sangen og erstattet den opprinnelige backingmusikken med basslinjen til Michael Jacksons «Billie Jean».

## Norsk versjon
Thor Norås har skrevet en norsk tekst. På norsk bærer den også tittelen «Kaw-Liga».

### Innspilling
*Kari Pedersen med Harald, Truls og «The Ranchers». Utgitt på EP-platen Philips 421&nbsp;654 i 1960

## Referanser
Nejc Pečnik

**Nejc Pečnik** (født 3. januar 1986 i Dravograd) er en slovensk fotballspiller som for øyeblikket spiller for den engelske klubben Sheffield Wednesday FC og for  som både midtbane- og angrepsspiller.

## Klubbkarriere
Pečnik startet sin fotballkarriere med ungdomsfotball i hjemklubben NK Dravograd før han i 2002 signerte under på en kontrakt med Celje. Han fikk sin debut i PrvaLiga den 24. april 2004 i kampen mot FC Ljubljana. Året etter spilte han syv seriekamper og enkelte cupcamper, blant annet i cupfinalen mot FC Koper. I 2005/2006-sesongen etablerte han seg på førstelaget, og i de påfølgende sesongene ble han en viktig brikke i det offensive spillet. Han ble blant annet klubbens toppscorer i 2007/2008-sesongen med 14 mål totalt.

Etter fem sesonger i Celje ble han i juni 2008 lånt ut i seks måneder til Sparta Praha, hvor han bare fikk med seg fire seriekamper før han returnerte tilbake til Celje i februar 2009. Etter noen få kamper for klubben signerte han under for den portugisiske klubben Nacional.

## Landslagskarriere
Pečnik fikk sin landslagsdebut for  i VM-kvalifiseringskampen mot  den 1. april 2009. Han fikk sin første scoring for landslaget den 10. oktober 2009 mot , også det i en VM-kvalifiseringskamp. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
* NZS.si – Spillerprofilen til Nejc Pečnik hos Nogometna Zveva Slovenue (NZS)
Zlatan Ljubijankič

**Zlatan Ljubijankič** (født 15. desember 1983 i Ljubljana) er en slovensk fotballspiller som for øyeblikket spiller for den belgiske klubben Urawa Red Diamonds og for  som angrepsspiller.

## Klubbkarriere
Ljubijankič startet sin fotballkarriere med ungdomsfotball hos ND Slovan før han dro videre til NK Domžale. Han fikk sin seriedebut i 2002 og hjalp klubben til andreplass i Prva liga både i sesongen 2004/2005 og i 2005/2006. I sesongen etter ble Ljubijankič og Domžale seriemester, samtidig som de også vant supercupen. Etter å ha spilt over 150 seriekamper og scoret over 40 seriemål meldte han overgang til den belgiske klubben Gent i januar 2008 for én million euro. 

Hans første sesong for Gent, som varte ut våren 2008, ble preget av skade på menisken. Sesongen etter var han tilbake og spilte 22 kamper og scoret ni mål.

## Landslagskarriere
Ljubijankič debuterte for  i 2006, og fikk sitt første landslagsmål i vennskapskampen mot  den 28. februar 2006. Han bidro med scoringer i Slovenias VM-kvalifiseringskamper og ble tatt med som én av 23 spillere i den slovenske troppen til VM i fotball 2010 av landslagstrener Matjaž Kek.

## Eksterne lenker
* 
* NZS.si – Spillerprofilen til Zlatan Ljubijankič hos Nogometna Zveva Slovenue (NZS)
So nimm denn meine Hände

**«So nimm denn meine Hände»** er en tyskspråklig salme med melodi av Friedrich Silcher og tekst av tysk-balteren Julie von Hausmann. Den er den eneste salmen av en baltisk dikter i Norsk Salmebok.

Teksten bygger på Bibelens ord i Salme 73, 23.

På norsk heter den «Så ta da mine hender».

Engelsk tittel er «O take my hand, dear Father». Hermann Brueckner oversatte salmen til engelsk.

## Innspillinger (i utvalg)
*Meloditersetten. Ved orgelet: Rolf Karlsen. Harm.: L. August Lundh. Utgitt på 78-platen Philips P-53108-H.

## Referanser


## Eksterne lenker
*Så ta da mine hender (Salmebloggen.no)
Free Gaza Movement

**Free Gaza Movement** er en organisasjon som består av pro-palestinske menneskerettsorganisasjoner og aktivister. Den ble dannet for å utfordre blokaden av Gazastripen som ble opprettholdt av Israel og Egypt fra 2007 til 2010. Grunnleggerne av organisasjonen var Mary Hughes-Thompson, Greta Berlin og Paul Larudee.

Organisasjonen sin første seilas ble foretatt i begynnelsen av august 2008. De organiserte også deltagere i en påstått humanitær konvoi som ble bordet av den israelske marinen. 

Relatert til den, finnes Free Gaza Norge-organisasjonen.

I 2012 trakk flere av støttespillerne seg fra organisasjonen etter at Greta Berlin postet en video på sosiale medier hvor det ble hevdet at holocaust var iscenesatt av sionister i samarbeid med Adolf Hitler. Etter Attentatet mot Charlie Hebdo i januar 2015 ytret både Berlin og Hughes-Thompson at angrepet var en falsk flagg-operasjon iscenesatt av den israelske etterretningsorganisasjonen Mossad.

Paul Larudee er også tilknyttet organisasjonen *Association for Investment in Popular Action Committees* hvor han blant annet administrerer pengeinnsamling til journalistprisen Serena Shim Award.

## Se også
*Bordingen av Gaza-konvoien 31. mai 2010 

## Referanser
Jasmin Handanovič

**Jasmin Handanovič** (født 28. januar 1978 i Ljubljana) er en slovensk fotballspiller som spiller for NK Maribor og for . Han er for øvrig fetter av Samir Handanovič, som også er målvakt på Slovenias landslag.

## Klubbkarriere
Handanovič startet sin fotballkarriere hos den lokale klubben Olimpija Ljubljana i 1996, men fikk bare åtte seriekamper for klubben da han i 2001 dro videre til Triglav Kranj. Der spilte han kun én sesong og fikk åtte kamper før han returnerte til Olimpija Ljubljana. Etter å ha spilt kun én kamp på tre sesonger dro han til Koper, hvor han fikk betraktelig flere seriekamper og blant annet vant den slovenske cupen både i 2005/2006 og i 2006/2007-sesongen.

På sommeren 2007 ble han utenlandsproff da han gikk til den italienske klubben Mantova. Der fikk han ytterligere spilletid, og den 27. november 2008 forlenget han kontrakten sin med fire år frem til slutten av juni 2012.

## Landslagskarriere
Handanovič fikk sin landslagsdebut for  i en vennskapskamp mot  den 19. november 2008, og har siden spilt i ytterligere to kamper. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
*  Profil på Fifa World Cup 2010
* NZS.si – Spillerprofilen til Jasmin Handanovič hos Nogometna Zveva Slovenue (NZS) 
*  Profil på Football-Lineups.com
Hallgeir Kvadsheim

**Hallgeir Kvadsheim** (født 1970) er en norsk forbrukerøkonom. Han er skribent og foredragsholder innen privatøkonomi, og er økonomisk rådgiver på *[[Luksusfellen]]*. Kvadsheim skriver blant annet for *[[Dine Penger]]*.

Han har gitt ut to bøker om personlig økonomi: *Spar skatt* og *Din økonomi: Ekspertens 150 beste tips*. Frem til 2012 var han ansvarlig for personlig økonomi i *[[Dagbladet]].*

Kvadsheim har utdannelse fra Norges Handelshøyskole i Bergen og Università Commerciale Luigi Bocconi i Milano.

## Referanser


## Litteratur

## Eksterne lenker
* 
*  Luksusfellen-Hallgeir: - Føler meg snytt 
*  Ekspertene: – Vær en utro kunde og spar tusenvis av kroner 
*  Tips til å spare
Svein Ragnar Kristensen

**Svein Ragnar Kristensen** (født 22. januar 1946 i Kragerø) var Norges skattedirektør og leder av Skattedirektoratet fra 2006 til 2013.

Kristensen er utdannet siviløkonom fra Norges Handelshøyskole (NHH) i Bergen. Han arbeidet i Arbeidstilsynet fra 1977 til 1984, i Rikstrygdeverket fra 1985 til 1996, i Skattedirektoratet fra 1996 til 2013 hvorav seks år som skattedirektør. Han har også vært byråsjef i Kommunal- og arbeidsdepartementet og sekretær i Arbeiderpartiets stortingsgruppe 1971-1973. Fra 2013 arbeidet han for Politidirektoratet med omorganiseringen i etterkant av Politianalysen og var deretter leder av Digitaliseringsrådet fra 2016. 

## Referanser
Vannutskiller

En **vannutskiller** er en innretning for å skille ut vann fra annen væske. Ved bruk av forbrenningsmotorer nyttes vannutskillere for å hindre at vann kommer inn i motoren sammen med drivstoffet.

I prinsippet er en vannutskiller en enkel beholder, der væske forurenset av vann ledes inn i beholderen øverst på en side, og væske uten vann ledes ut av beholderen øverst på motsatt side. Så lenge vannet er tyngre enn væsken vil vannpartiklene synke i beholderen, og vannet skilles ut på bunnen.

Vannutskillere finnes i mange ulike versjoner, alt fra enkle «kopper» plassert på drivstoffslanger til kompliserte innretninger kombinert med avanserte filtre. Ved å kombinere vannutskillere med filtre oppnår man to fordeler: Dels hindrer man partikkelforurensing. Dels hindrer man at vannet virvles opp i drivstoffet igjen når motorer, biler, båter etc. beveger seg.

En vannutskiller vil ofte være utstyrt med tappekran, slik at man kan tappe ut vann når det er nødvendig. Ofte vil vannutskillerne være laget av gjennomsiktig materiale, slik at man visuelt kan inspisere og sjekke om det er vann i utskilleren. Skillet vann/drivstoff vil oftest være så markant at det er lett synlig.

Det benyttes ofte mer enn én vannutskiller; for eksempel vannutskiller både på motoren, på brennstofftilførselen og på drivstofftanken.

På båtmotorer er vannutskilleren og vedlikeholdet (tømmingen) av vannutskilleren spesielt kritisk. I høy sjø vil vannet i en vannutskiller som settes i bevegelse lettere kunne virvles opp i drivstoffet, følge med inn i motoren og føre til motorstans. Og i høy sjø er motorhavari ofte ekstra alvorlig.
Rene Krhin

**Rene Krhin** (født 21. mai 1990) er en slovensk fotballspiller som fra 30. juni 2020 er klubbløs. Han spille også for  som defensiv midtbanespiller.

## Klubbkarriere
Krhin begynte sin fotballkarriere som ungdomsspiller for hjemklubben NK Maribor i 1999. Etter å ha tilbrakt tiden i klubbens ungdomsakademi frem til 2007 ble han i en alder av 16 år utenlandsproff hos den italienske klubben Internazionale sammen med lagkamerat Vid Belec. I juli 2009 ble han kalt opp til førstelaget av trener José Mourinho for klubbens USA-turné i forkant av sesongen, og Krhin spilte dermed i flere vennskapskamper for Inter. Han fikk beholde førstelagsplassen ved sesongstart i Serie A, men fikk ikke spille de tre første seriekampene. 

Krhin fikk derimot sin seriedebut for Inter i sesongens fjerde seriekamp mot Parma, hvor han kom innpå som innbytter for Wesley Sneijder. Han fikk så sin andre kamp som innbytter mot Catania den 24. oktober 2009, og den 1. november fikk han sin første kamp fra start i 2–0-seieren over Livorno.

## Landslagskarriere
Krhin var med i troppen til Slovenia U19 i deres kvalifiseringskamper til Europamesterskapet 2009 og var kaptein i mesterskapet helt frem til han ble tvunget til å prioritere klubbspill. Han fikk sin landslagsdebut for  i vennskapskampen mot  den 5. september 2009, hvor han kom innpå som innbytter i andre omgang. I november samme år ble han tatt i den slovenske troppen til begge playoff-kampene til VM i fotball 2010 mot . Krhin var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
* Inter.it – Spillerprofilen til Rene Krhin hos Internazionale 
* NZS.si – Spillerprofilen til Rene Krhin hos Nogometna Zveva Slovenue (NZS)
Giro di Lombardia 2008

**Lombardia rundt 2008** var den 102. utgaven av Lombardia rundt, og ble arrangert 18. oktober 2008. Som forrige år var rittet på 242 km og gikk fra Varese til Como. Damiano Cunego vant for tredje gang, for andre gang på rad.

## Resultater

## Eksterne lenker
* Giro di Lombardia 2008, La Gazzetta
Bakke Hill

**Bakke Hill** var en hoppbakke ved byen Leavenworth i delstaten Washington, USA. Bakken, som etter hvert ble utbygd til størrelse K100, var flere ganger arena for USA-mesterskapet i skihopping, og flere nasjonale amerikanske og nordamerikanske rekorder ble satt der. Også flere mindre hoppbakker med størrelse K70, K45 og K18 ble bygd. Bakke Hill er en del av skianlegget Leavenworth Ski Hill, som også består av slalåmbakke og snøbrettbakke. Skianlegget er eid av Leavenworth Winter Sports Club.

Vintersportsklubben ble stiftet i 1928, og samme år ble stedets første hoppbakke tatt i bruk. Storbakken ble bygd i 1933. Den ble oppkalt etter de to norske immigrantbrødrene Magnus og Hermod Bakke, som var blant stedets hopp-pionerer og fikk bygd bakken. Bakken ble utbygd flere ganger de neste tiårene.

Sigurd Ulland satte den første nasjonale amerikanske rekorden i Bakke Hill i 1939, med 249 fot (76 meter). De to neste årene ble rekorden forbedret der av Alf Engen (252 fot, 77 meter i 1940) og Torger Tokle (273 fot, 83 meter i 1941). Bakken var arena for USA-mesterskapet i skihopping i 1955, 1959, 1967, 1974 og 1978.

I 1961 satte Toralf Engan (Norge) nordamerikansk rekord i Bakke Hill med 314 fot (95,5 meter). Rekorden ble forbedret til 335 fot (102 meter) av norske Bjørn Wirkola under USA-mesterskapet i 1967, og til 340 fot (103,5 meter) av Greg Swor (USA) i 1970. Swor satte den siste bakkerekorden i Bakke Hill med 345 fot (105 meter).

Etter USA-mesterskapet i 1978 minket skihoppaktiviteten i Leavenworth, og hoppanlegget ble stående til forfalls. På 2000-tallet ble det imidlertid ny hoppaktivitet, og det ble bygd to nye småbakker med størrelse K27 og K15, som fremdeles er i bruk.

I 1999 startet Donald D. White og Magnus Bakkes sønn Kjell M. Bakke Leavenworth Ski Heritage Foundation, en stiftelse som arbeider for å ta vare på skihistorien og utvikle skiaktiviteten i Leavenworth og det nordvestlige USA.

## Kilder
*Leavenworth Ski Heritage Foundation: Hovedside/Kjell Bakke om Bakke Hills historie (video/stillbilder, 2009)
*Skisprungschanzen-Archiv: Leavenworth
*Eastern Ski Jumping & Nordic Combined Foundation, Inc.: United States National Ski Jumping Champions 1904-1980
*The Seattle Times: Leavenworth's ski jump draws a new generation of thrill-seekers (29. januar 2004)
*Seattle Post-Intelligencer: Want to glide, slide or jump? Point your skis to Leavenworth (26. februar 2004)
Eleonora Charlotta d’Albedyhll

**Eleonora Charlotta d'Albedyhll** (født 27. mars 1770, død 29. mai eller 4. juni 1835) var en svensk grevinne og forfatter.

Eleonora Charlotta Wrangel var datter av riksrådet Anders Reinhold Wrangel og Eleonora Mariana Barnekow. Allerede som ung ble hun av sin samtid ansett som genial, dannet og kunnskapsrik. Da hun var 25 år gammel inngikk hun ekteskap med friherre Gustaf d'Albedyhll. 

Først femten år senere begynte hun å utgi sin dikt, «skaldestycken». Hun skrev først for *Lunds Veckoblad* og Per Adam Wallmarks *Journal för Litteraturen och Theatern* under signaturen «Ch. Wr». Senere ble hun tatt inn i Atterboms *Poetiska kalender*. I 1814 utga hun *Gefion, skaldedikt i fyra sånger* som hadde den norrøne førkristne gudinnen Gjevjon som gjennomgangsfigur og som allegoriske mor for nasjonene Norge, Sverige og Danmark. Diktet vekte oppmerksomhet og utmerket seg på en klingende språk og noen episke partier, men ble også ansett som forfeilet gjennom det genealogiske innholdet hvor forfatteren forsøkte å lede sin slekt tilbake til de hedenske åsgudene. 

Hun døde i Stockholm i 1835.

## Referanser


## Eksterne lenker
* «Till Sångmön», dikt av E. C. d'Albedyhll i digitalt faksimile på Litteraturbanken
* «Stormen på hafsstranden», dikt av E. C. d'Albedyhll i digitalt faksimile
* «Systrarna», dikt av E. C. d'Albedyhll i digitalt faksimile
* d'Albedyhll, Eleonora Charlotta i Svenskt biografiskt handlexikon (SBH), utgiven 1906
Mekanisk sluttstykke

Et **mekanisk sluttstykke** (også kalt **låsstolpe**) er et beslag som monteres i dørens karm for å danne et solid forankringspunkt som dørbladet kan låses mot. I sluttstykket er det hull som falle eller reile fra dørens låskasse kan treffe. De fleste sluttstykker har en avrundet vinkel forat det skal være enklere å lukke en dør med falle uten å måtte dreie dørhåndtaket.

Standardene for mål på mekaniske sluttstykker følger normalt standardene for låskasser, og mange sluttstykker har en symmetrisk form slik at de kan brukes i begge slagretninger.

Et elektrisk sluttstykke fyller samme funksjon som et mekanisk sluttstykke, men har i tillegg mulighet til å åpne å lukke for falle eller reile.
Suad Filekovič

**Suad Filekovič** (født 1978) er en slovensk tidligere fotballspiller som har spilt for en rekke europeiske klubber. Han fikk 14 kamper som forsvarsspiller for det .

## Klubbkarriere
Filekovič startet sin fotballkarriere hos den lokale klubben Olimpija Ljubljana i 1997, hvor han spilte i underkant av 60 kamper frem til 1999 da han dro videre til Maribor. Hos Maribor spilte han rundt 120 kamper frem til 2003, da han meldte overgang til kroatiske Hajduk Split. Etter kun syv seriekamper på én sesong dro han videre til den greske klubben Ergotelis i 2005.

Etter å ha spilt ti kamper for Ergotelis dro han til Belgia og klubben Mouscron, hvor han 19 kamper og to mål. Deretter gikk turen videre til den russiske klubben Krylia Sovetov i 2006, før han kom tilbake til Maribor i 2007. I midten av september 2009 signerte han under på en kontrakt med engelske Barnsley FC, men denne kontrakten ble sagt opp allerede i oktober samme år uten at Filekovič hadde fått spille seriekamper for klubben.

Filekovič la opp som aktiv spiller sommeren 2015.

## Landslagskarriere
Filekovič fikk sin landslagsdebut for  i en vennskapskamp mot  den 21. august 2002. Han har siden fått ytterligere 13 kamper, henholdsvis syv kamper i 2005, to kamper i 2007 og to kamper i 2009. Filekovič var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

## Referanser


## Eksterne lenker
* 
* NZS.si – Spillerprofilen til Suad Filekovič hos Nogometna Zveva Slovenue (NZS)
Shepherd’s Bush stasjon

**Shepherd's Bush stasjon** (ikke å forveksle med *[[Shepherd's Bush undergrunnsstasjon]]*) er en jernbanestasjon på West London-linjen i London. Stasjonen trafikkeres av London Overground og Southern, og ble åpnet i 2008. 

|}
Axel Ottesen Brahe

**Axel Ottesen Brahe** til Elvedgård (født 28. mai 1550 på Knudstrup i Skåne, død 14. august 1616 på Dalum Kloster) var en dansk lensmann (lensinnehaver) og riksråd.

## Biografi
Han var sønn av Otte Thygesen Brahe og Beate Clausdatter Bille samt bror til Tycho Brahe, Sophie Brahe samt Steen Brahe til Knudstrup. Sin første undervisning fikk han i Aalborg hvor faren var lensmann. Siden tjente han hos Peder Bille til Svanholm, og endelig gikk han i tjeneste hos forskjellige utenlandske herrer som grev Johan av Nassau (bror til prinsen av Oranien) og grev Günther af Schwarzburg.

Etter å ha gjort tjeneste i utlandet, fikk han betydelige forleninger som Gudum kloster, Odensegaard, Helsingborg, Dalum samt Sankt Knuds kloster i Odense. Ved Christian IVs regjeringstiltredelse i 1596, ble han utnevnt til riksråd.  

I 1597 ble han sendt til Hveen for å undersøke bøndenes klager over Tycho Brahes behandling av dem. 

I 1602 ledsaget han kongens bror Hans på dennes bryllupsreise til Russland for å ekte Boris Godunovs datter Xenia. Reisen varte et helt år, men Hans døde innen giftemålet kom i stand. 

I 1606, mens kong Christian var i England for å besøke sin søster og svoger, var Axel blant dem som fikk i oppdrag å holde et våkent øye på den politiske situasjon. Året etter fulgte han kongen til Norge. 

Under Kalmarkrigen hadde han en betydelig stilling som krigskommissær og deltok i fredsforhandlingene i Knærød 1613. 

## Giftemål
I 1575 giftet han seg med Mette Falksdatter Gøye, datter av Falk Gøye til Skjærsø
og Ide Ulfstand. Med henne fikk han seks barn deriblant Sophie Axelsdatter Brahe. Mette døde allerede den 15. november 1584, hvoretter Axel giftet seg med Kirsten Hardenberg. Hun var datter av Erik Hardenberg til Mattrup og Anne Rønnov, og med henne fikk han fire barn. 

Han døde 14. august 1616 på Dalum kloster, og ble gravlagt sammen med begge sine hustruer i Veflinge kirke. Han er avbildet sammen med familie og søsken på  foreldrenes epitafium i Kågerød kirke.

## Referanser


## Eksterne lenker
* Dansk biografisk Lexikon
Nødåpner

En **nødåpner** eller **nødåpnerknapp** er en innretning som skal ivareta personellsikkerheten ved en rømningssituasjon i en bygning med elektroniske dørlåser. Boksen har et plastglass som kan knuses eller en knapp som trykkes inn. Den plasseres like ved rømningsdør og strømmen som holder det elektriske sluttstykket låst ledes gjennom en bryter i nødåpneren. Når glasset knuses vil strømmen til sluttstykket brytes og døren kan åpnes. Nødåpnere kalles også av og til **KAC-boks** som stammer fra Kidderminster Alarm Company Ltd. som patenterte denne type bryter i 1970-årene.

Bruk av nødåpner forutsetter at det benyttes lås med *omvendt funksjon*, dvs. at døren er låst når det står spenning på låsen, og ulåst når spenningen er borte. Selv om det skulle være montert åpnebryter på innsiden av døren eller utløst brannsignal er programmert til å åpne rømningsdører, vil det normalt fortsatt være krav om å anvende nødåpner, da dette er en mekanisk innretning som kan styres fra dørens innside og man ikke vet hvordan et elektronisk system vil oppføre seg ved brann.

Normalt kan man med en spesialnøkkel bryte kretsen i en nødåpner for å unngå å måtte knuse eller demontere glasset i testsammenheng.

I Norge er en nødåpner alltid grønn. Manuelle brannmeldere er laget etter samme prinsipp, men er røde på farge.

## Referanser
Lergravsparken metrostasjon

**Lergravsparken** er en metrostasjon på Amager. Den var endestasjon for linje M2 inntil 28. september 2007, da forlengelsen av linjen til Københavns Lufthavn, Kastrup ble åpnet. Den ligger i takstsone 1, tett ved grensen til takstsone 3. 

Stasjonen, som ble innviet i 2002, ligger ca. 18 meter under jorden med nedgang på hjørnet av Østrigsgate og Lergravsvei. 

## Eksterne lenker
*